钦定古今图书集成/理学汇编/学行典/第200卷 > 周泽
## 钦定古今图书集成/理学汇编/学行典/第200卷 > 周泽

按《商城县志》：“周泽，号古石，万历时人。童年英异，性笃
孝友，人比之黄香。其兄洋得罪里党，值行乞死于道，
讼之官，泽甫十有二岁，遂挺身自认抵偿，盖以兄年
长无嗣耳。竟代坐囹圄中二十四年。直指鞫得其情，
感之曰：‘天下有让国兄弟，宁有代死兄弟乎’？释之。泽
善治生业，家道日兴，乃与兄平分焉。子孙繁庶，科第
蝉联，皆其厚报”云。